b'\n_START_ARTICLE_\nIdrettsklubben Grand Bod\xc3\xb8\n_START_SECTION_\nHistorie\n_START_PARAGRAPH_\nKlubben ble startet opp som en kameratklubb \xc3\xa5ret etter at Bod\xc3\xb8/Glimt ble stiftet og har hele sin historie levd i skyggen av storebror Glimt. I de f\xc3\xb8rste \xc3\xa5rene het klubben Frigg. I 1922 endret klubben navnt til Idrettsklubben Grand og spilte sin f\xc3\xb8rste kamp mot Glimt. I de f\xc3\xb8rste \xc3\xa5rene hadde Grand meget d\xc3\xa5rlig \xc3\xb8konomi slik at klubben ikke hadde r\xc3\xa5d til \xc3\xa5 v\xc3\xa6re medlem i Nordlands idrettskrets. Mangelen p\xc3\xa5 offisiell status i idrettskretsen resulterte i at de beste Grand-spillerne ble l\xc3\xa5nt ut til Glimt sine kamper i serien._NEWLINE_Storhetstiden for herrefotballen i Grand var p\xc3\xa5 begynnelsen av 1980-tallet da Grand spilte i andredivisjon (niv\xc3\xa5 2), mens Bod\xc3\xb8/Glimt spilte i divisjonen under._NEWLINE_Storhetstiden for fotballen i klubben fortsatte utover p\xc3\xa5 80-tallet p\xc3\xa5 kvinnesiden. I 1986 tok damelaget til Grand 3.-plass i 1. divisjon for kvinner, dav\xc3\xa6rende \xc3\xb8verste niv\xc3\xa5. Damelaget fristet tilv\xc3\xa6relsen i den \xc3\xb8verste divisjonen ogs\xc3\xa5 p\xc3\xa5 f\xc3\xb8rste halvdel av 1990-tallet. I denne perioden var den hurtige spissen Heidi Eivik, som ogs\xc3\xa5 fikk noen kamper for landslaget, en av de st\xc3\xb8rste profilene._NEWLINE_P\xc3\xa5 slutten av 1990-tallet rykket Grand ned og noen magre sesonger i nord-norsk 2. divisjon fulgte. Men etter noen \xc3\xa5r hadde det tradisjonsrike og dyktige talent- og utviklingsarbeidet i klubben b\xc3\xa5ret frukter og Grand hadde igjen et sv\xc3\xa6rt ungt, men meget spennende lag p\xc3\xa5 gang. Som nyopprykket i 2005 sesongen ble Grand nummer 3 i 1. divisjon. I 2006 rykket de opp til Toppserien etter kvalikk, men rykket s\xc3\xa5 direkte ned igjen med sisteplass i 2007. _NEWLINE_I 2013 rykket Grand Bod\xc3\xb8 igjen opp til Toppserien etter \xc3\xa5 ha sl\xc3\xa5tt Sarpsborg 08 6-0 i nest siste serierunde, men oppholdet ble kort og etter en katastrofal sesong hvor laget bare vant \xc3\xa9n kamp rykket de direkte ned igjen. I 2015 tok de 2.-plass i 1. divisjon, men tapte kvalifiseringen mot Medkila f\xc3\xb8r de i 2016 rykket opp etter en fenomenal sesong med bare tre uavgjorte kamper og ett tap i siste serierunde da laget allerede var sikret opprykk. 2017 ble et t\xc3\xb8ft \xc3\xa5r i Toppserien, men Grand maktet \xc3\xa5 sikre kvalikkplassen foran Medkila, og vant kvalifiseringen mot Ur\xc3\xa6dd overlegent. Sesongen 2018 startet sterkt med seier 2-1 mot Trondheims-\xc3\x98rn i Nordlandshallen, men etter det ble det stort sett bare tap og med totalt 8 poeng rykket Grand igjen ned i 1. divisjon._NEWLINE_Grand er sammen med IF Fl\xc3\xb8ya fra Troms\xc3\xb8 og Medkila IL fra Harstad de eneste klubbene fra Nord-Norge som har spilt i toppserien for kvinner.\n_START_SECTION_\nMeritter\n_START_PARAGRAPH_\nBronse i 1. divisjon kvinner 1986.'